ياخذني الحنين ألبابك المسدود
اروح وما اشوفك واختنگ عبره
اباوع واكتشف كولش رخيص الشوف
اذا ما تلگه مثلك ترخص النظره
چنت اوگف گبالك ارمش واشتاگ
هسه اشون وانا مفارگك فتره
اسولف ع الخدود البيض حتى تغار
بس چذاب احب خدودك السمره
وبديت اشتاگ لجنة
مثل شوگ ألمسافر لو سمع موال عن الغربه يتغنه
وذكر امه ونفذ صبره المتاهات بغيابك
وصلتني الحال ما ميز ابين الثلج والجمره
وحس بروحي ضايع وين ما اندار
اعمه وماكو چف ايگوده ويعبره
وانا مو ذاك الاول هدم حيلي الليل
الجگاير تعبتني وشهگه الحسره
مثل الراح ابنه وما رجع للبيت تذبل من تضل ع الباب منتضره
وبعد مابيه حيل ابچي
احاچي صوره من اشتاگ بس الصوره ما تحچي
وبقيت بعازة النبره
قارنته بغيابك سهل حيل الموت
يا محلاها واحد نايم بگبره
مرات الضرب من يقوه عالبسمار
يتمناها حيل الضربه التكسره
وخفت لا انكسر والحوبه تطلع بيك
ودعيت الله اعيش بحاله متيسره
دعيت الله انرزق مو حتى اغير حال
خاطر ما تلوحك حوبة الفقره
انا الصفيتلك نيتي
ما حاسب حساب تروح ردتك من اهل بيتي
وصرتلك سالفه وعشره
واذا حسيتني مبالغ بحجم الشوگ
اسمع ذني وانت تخيل الفكره
اول لحظه من يتمدد المتعوب.
واخر لحظه للمتغرب بسفره
واحساس الملاگه واهس المرتاح
وعيون الضرير الضاگت النظره
متأكد احسهن كولهن بفد يوم
اذا جابولي ثوبك حتى اشم عطره
الحنين - Lyrics
ياخذني الحنين ألبابك المسدود